Datum: 19. junij 2020

**RAZPISNA DOKUMENTACIJA**

**ZA ZBIRANJE PONUDB ZA ODDAJO ZEMLJIŠČA OB SOTOČJU**

**REK TOLMINKE IN SOČE V ZAČASNO UPORABO ZA NAMEN IZVAJANJA**

**GOSTINSKE DEJAVNOSTI**

**VSEBINA:**

1. **BESEDILO JAVNEGA POZIVA**
2. **PRILOGE:**
* prijavni obrazec,
* izjava o ponujeni višini plačila za uporabo zemljišča na Sotočju,
* izjava o izpolnjevanju in sprejemanju pogojev javnega zbiranja ponudb
1. **BESEDILO JAVNEGA POZIVA**

Zavod za kulturo, šport in mladino Občine Tolmin, Dijaška ulica 12C, 5220 Tolmin (v nadaljnjem besedilu: Zavod KŠM Tolmin) objavlja naslednji

**J A V N I P O Z I V**

**ZA ZBIRANJE PONUDB ZA ODDAJO ZEMLJIŠČA OB SOTOČJU REK TOLMINKE IN SOČE V ZAČASNO UPORABO ZA NAMEN IZVAJANJA**

**GOSTINSKE DEJAVNOSTI**

1. **UPRAVLJAVEC:**

**Zavod za kulturo, šport in mladino Občine Tolmin**, Dijaška ulica 12C, 5220 Tolmin; matična številka 1197339000, davčna številka SI 14541556

1. **OPIS PREDMETA ODDAJE V ZAČASNO UPORABO:**

Predmet oddaje v začasno uporabo s tem postopkom javnega zbiranja ponudb je **zemljišče s parc. št. 1255 k.o. Tolmin, ki se nahaja ob sotočju rek Tolminke in Soče** (v nadaljnjem besedilu: Sotočje) v skupni izmeri 535 m².

Zemljišče na Sotočju se odda v **začasno uporabo izključno z namenom izvajanja gostinske dejavnosti zunaj gostinskega obrata s pomočjo mobilnega gostinskega objekta**, prirejenega za namen izvajanja gostinske dejavnosti na prostem (prikolica, tovornjak s pijačo in podobno – v nadaljnjem besedilu: mobilna gostinska enota), s ciljem zagotoviti gostinsko ponudbo na območju Sotočja v času poletne turistične sezone.

Zemljišče v naravi obsega višje ležeči kamnito-betonski plato v izmeri okoli 20 m², namenjen parkiranju mobilne gostinske enote, ter nižje ležeči peščeni plato, namenjen postavitvi zložljivih miz in stolov.

Za potrebe obratovanja mobilne gostinske enote ima uporabnik zemljišča na Sotočju (v nadaljnjem besedilu: uporabnik) možnost priključitve z začasno elektro omarico na obstoječi elektro priključek v upravljanju Zavoda KŠM Tolmin ter možnost ureditve priključka na vodovodno omrežje po predhodno pridobljenem soglasju Komunale Tolmin d.o.o..

Zemljišče se odda v začasno uporabo za **določen čas**, predvidoma **od 4. julija 2020 do vključno 6. septembra 2020**.

Upravljavec si pridružuje pravico zemljišče oddati v uporabo tudi za krajše časovno obdobje, v kolikor bo zaradi nepredvidenih dogodkov obdobje oddaje v uporabo potrebno skrajšati ali ga s pisnim aneksom pod enakimi pogoji podaljšati največ do konca septembra 2020, če bo uporabnik izkazal takšen interes.

Uporabnik je pri opravljanju gostinske dejavnosti dolžan upoštevati naslednji maksimalni obratovalni čas mobilne gostinske enote:

* **ponedeljek, torek, sreda, četrtek in nedelja: od 9.00 do 23.00 ure,**
* **petek in sobota: od 9.00 do 02.00 ure naslednjega dne.**

V primeru neugodnih vremenskih razmer je presoja o obratovanju ali neobratovanju mobilne gostinske enote prepuščena uporabniku. Na podlagi utemeljenih razlogov je mogoč tudi drugačen dogovor glede obratovalnega časa.

1. **POGOJI UPORABE ZEMLJIŠČA:**

Uporabnik je dolžan:

* priskrbeti mobilno gostinsko enoto, zložljive mize in stole ter drugo opremo in naprave, ki jih potrebuje za opravljanje gostinske dejavnosti zunaj gostinskega obrata,
* pospraviti zložljive mize in stole po zaključku vsakodnevnega obratovanja;
* skrbeti za zbiranje in odvoz odpadkov,
* skrbeti za dostavo, postavitev, praznjenje, čiščenje in odvoz prenosljivih WC kabin,
* skrbeti, da se odpadne vode odvedejo na čistilno napravo,
* skrbeti za čistočo in urejenost mobilne gostinske enote in njene okolice,
* poleg plačila za uporabo zemljišča na Sotočju plačevati vse obratovalne stroške in morebitne druge stroške, povezane s poslovanjem mobilne gostinske enote,
* v času priprave in izvajanja prireditev in drugih dogodkov na območju Sotočja in okolice prilagoditi poslovanje mobilne gostinske enote tako, da ne ovira priprave in izvedbe le-teh,
* svojo dejavnost in ponudbo usklajevati z organizatorji prireditev in drugih dogodkov na območju Sotočja in okolice,
* skrbeti, da gostinska dejavnost ne bo hrupna in moteča za okolico,
* upoštevati, da je točenje in prodajanje pijač v trdi, zlasti v stekleni embalaži prepovedano,
* gostinsko dejavnost s pomočjo mobilne gostinske enote opravljati skladno s predpisano zakonodajo,
* upravljavcu povrniti morebitno materialno škodo, nastalo v času uporabe zemljišča, in sicer v 15 dneh po ugotovitvi nastale škode,
* po zaključku opravljanja gostinske dejavnosti, tj. po izteku pogodbenega razmerja iz naslova uporabe zemljišča na Sotočju, odstraniti mobilno gostinsko enoto, opremo in naprave, ki jih je uporabljal za opravljanje gostinske dejavnosti, zemljišče pa pospraviti, počistiti ter predati upravljavcu v enakem stanju kot ga je prejel.

Zemljišča, ki ga uporabnik pridobi v začasno uporabo po tem javnem zbiranju ponudb, uporabnik ne sme oddajati v podnajem ali uporabo drugim.

1. **IZHODIŠČNA VIŠINA PLAČILA ZA UPORABO ZEMLJIŠČA in NAČIN PLAČILA**

Izhodiščna višina plačila za uporabo zemljišča na Sotočju znaša **150,00 EUR mesečno**. Ponujena višina plačila za uporabo zemljišča ne sme biti nižja od izhodiščne višine, lahko pa ponudnik ponudi višjo mesečno plačilo za uporabo zemljišča.

Plačilo za uporabo zemljišča je dolžan uporabnik plačevati na podlagi računa, ki mu ga bo mesečno izdajal upravljavec, in sicer najkasneje do zadnjega delovnega dne v mesecu za tekoči mesec, z rokom plačila 15 dni. Poleg plačila za uporabo zemljišča je uporabnik upravljavcu dolžan pokrivati tudi stroške električne energije za čas obratovanja mobilne gostinske enote, katerih višina se ugotovi z odčitkom na števcu začasne elektro omarice na merilnem mestu št. 7-178631.

Uporabnik je poleg stroškov, navedenih v prejšnjem odstavku, dolžan plačevati tudi vse stroške, povezane z obratovanjem mobilne gostinske enote, kot so komunalni stroški in morebitni drugi stroški – te stroške je uporabnik dolžan poravnavati neposredno dobaviteljem oziroma izvajalcem storitev.

1. **POGOJI ZA UDELEŽBO V POSTOPKU JAVNEGA ZBIRANJA PONUDB:**

Na razpisu lahko kandidirajo le pravne osebe ali samostojni podjetniki, ki:

* imajo kot svojo dejavnost registrirano dejavnost »začasni gostinski obrati« in najmanj eno od naslednjih dveh dejavnosti: »okrepčevalnice in podobni obrati« in/ali «slaščičarne in kavarne«,
* imajo poravnane vse obveznosti do Zavoda KŠM Tolmin,
* niso v postopku prisilne poravnave, stečaja ali likvidacije,
* imajo poravnane vse davke, prispevke in druge obvezne dajatve.

Ponudnik mora oddati popolno ponudbo, ki vsebuje naslednje sestavine:

* izpolnjen prijavni obrazec (iz točke »2. Priloge« tega javnega poziva),
* izjavo o ponujeni višini plačila za uporabo zemljišča na Sotočju (iz točke »2. Priloge« tega javnega poziva),
* izjavo o izpolnjevanju in sprejemanju pogojev javnega zbiranja ponudb (iz točke »2. Priloge« tega javnega poziva),
* potrdilo o plačanih davkih in prispevkih pristojnega finančnega urada, ki ne sme biti starejše od 15 dni glede na datum oddaje ponudbe,
* izpis iz sodnega oz. poslovnega registra, ki ne sme biti starejši od 15 dni glede na datum oddaje ponudbe, iz katerega je razvidno, da je ponudnik registriran za opravljanje dejavnosti, zahtevanih v prejšnjem odstavku.

**Ponudba se šteje za popolno, če vsebuje vse zgoraj zahtevane sestavine**.

Ponudniki morajo izpolnjevati vse pogoje, določene v javnem pozivu in razpisni dokumentaciji.

Izbrani uporabnik si mora pred začetkom opravljanja gostinske dejavnosti z mobilno gostinsko enoto na zemljišču na Sotočju zagotoviti vsa potrebna dovoljenja za zakonito obratovanje.

1. **ROK IN NAČIN ODDAJE PONUDBE:**

Pisna ponudba mora biti izdelana izključno na obrazcih iz razpisne dokumentacije (prijavni obrazec in izjave) ter mora vsebovati vse zahtevane priloge oziroma dokazila. Izpolnjeno, podpisano in žigosano ponudbo, skupaj z zahtevanimi prilogami oziroma dokazili, mora ponudnik poslati s priporočeno pošto ali oddati osebno na naslov: **Zavod KŠM Tolmin, Dijaška ulica 12C**, **5220 Tolmin.** Ponudba mora biti oddana v zaprti ovojnici zoznako »**NE ODPIRAJ, PONUDBA za uporabo zemljišča na Sotočju«,** in na hrbtni strani ovojnice opremljena z nazivom in naslovom ponudnika.

Rok za oddajo ponudb je do vključno **30. junija 2020 do 12. ure**. **Za pravočasno se šteje ponudba, ki bo najkasneje do navedenega dne in ure prispela** na naslov Zavoda KŠM Tolmin. Ne glede na način vložitve mora ponudba prispeti na Zavod KŠM Tolmin najkasneje do navedenega roka za oddajo ponudb (velja pravilo dospetja)**.**

Nepravočasne ponudbe bodo izločene iz postopka. Ponudbe, ki bodo nižje od izhodiščne višine plačila za uporabo zemljišča na Sotočju, in ponudbe, ki ne bodo izpolnjevale pogojev, določenih v javnem pozivu in razpisni dokumentaciji, ne bodo upoštevane.

Ponudbe morajo biti veljavne do vključno 31. julija 2020.

1. **KRAJ IN ČAS ODPIRANJA PONUDB:**

Odpiranje pisnih ponudb bo na sedežu Zavoda KŠM Tolmin, Dijaška ulica 12C, 5220 Tolmin, dne 30. junija 2020, ob 13.00 uri. Odpiranje ponudb bo javno. Prispele ponudbe bo obravnavala tričlanska Komisija, ki jo imenuje direktor Zavoda KŠM Tolmin.

Komisija bo obravnavala le pravočasne in popolne ponudbe, ki so jih predložili ponudniki, ki izpolnjujejo vse pogoje, določene v javnem pozivu in razpisni dokumentaciji, in v katerih bo ponujena vsaj izhodiščna višina plačila za uporabo zemljišča na Sotočju, določena v IV. točki tega javnega poziva.

Ponudniki bodo o izbiri najugodnejšega ponudnika pisno obveščeni najkasneje v roku treh dni od dneva odpiranja prispelih ponudb.

1. **POSTOPEK IZBIRE IN MERILO ZA IZBIRO NAJUGODNEJŠEGA PONUDNIKA:**

Pogodbo za začasno uporabo zemljišča na Sotočju za namen izvajanja gostinske dejavnosti (v nadaljnjem besedilu: pogodba za uporabo zemljišča) se bo sklenilo z najugodnejšim ponudnikom, in sicer bo izbran ponudnik, ki bo ob izpolnjevanju vseh pogojev iz razpisa ponudil najvišjo mesečno plačilo za uporabo zemljišča na Sotočju oziroma v primeru, da bo ponudnik samo eden, vsaj plačilo, ki je enako izhodiščni mesečni višini plačila za uporabo zemljišča na Sotočju.

Po prejemu ponudb se bodo s ponudniki lahko opravila dodatna pogajanja, z namenom doseči ugodnejšo ponudbo za upravljavca.

Če je med prejetimi ponudbami več enakovrednih najugodnejših ponudb, komisija z najugodnejšimi ponudniki opravi dodatna pogajanja.

Direktor Zavoda KŠM Tolmin lahko predmetni postopek zbiranja ponudb kadarkoli v času do sklenitve pogodbe za uporabo zemljišča ustavi, vse brez obrazložitve in brez odškodninske odgovornosti do ponudnikov.

1. **SKLENITEV POGODBE Z NAJUGODNEJŠIM PONUDNIKOM:**

Upravljavec bo z najugodnejšim ponudnikom sklenil pogodbo za uporabo zemljišča, in sicer najkasneje v roku treh dni od dneva odpiranja prispelih ponudb. Če izbrani ponudnik v tem roku ne podpiše pogodbe za uporabo zemljišča iz razlogov, ki so na strani ponudnika, lahko upravljavec podaljša rok za sklenitev pogodbe, vendar ne več kot za tri dni. Če najugodnejši ponudnik ne podpiše pogodbe niti v podaljšanem roku, si upravljavec pridržuje pravico povabiti k podpisu pogodbe drugega najugodnejšega ponudnika.

1. **ROK VEZANOSTI NA PONUDBO:**

Rok vezanosti na posamezno ponudbo traja do sklenitve pogodbe za uporabo zemljišča z najugodnejšim ponudnikom, vendar najdalj do 31. julija 2020.

1. **DRUGI POGOJI JAVNEGA RAZPISA:**

Upravljavec si pridržuje pravico, da, ne glede na ostala določila javnega poziva, brez kakršnihkoli koli posledic zase in/*ali za kogarkoli v okviru katerega pooblastil nastopajo:*

* kadarkoli ustavi in zaključi postopek po javnem pozivu,
* kot najugodnejšega ponudnika po javnem pozivu ne izbere nobenega od ponudnikov,
* po prejemu ponudb z izbranimi ponudniki izvede dodatna pogajanja.

Vsak ponudnik vlaga ponudbo po javnem pozivu izključno na lastno tveganje in na lastne stroške. Vsak ponudnik lahko predloži le eno ponudbo. V primeru, če bi en ponudnik predložil več ponudb, Komisija ne bo upoštevala nobene. Če v postopku javnega zbiranja ponudb ni bila dosežena vsaj izhodiščna višina plačila za uporabo zemljišča na Sotočju, je javno zbiranje ponudb neuspešno. O neuspelem javnem zbiranju ponudb se obvesti ponudnike v treh dneh od odpiranja prispelih ponudb.

1. **RAZPISNA DOKUMENTACIJA IN INFORMACIJE:**

Razpisna dokumentacija je od dneva objave javnega poziva do izteka roka za oddajo ponudb dosegljiva na spletni strani Zavoda KŠM Tolmin: <http://www.ksm.si> in Občine Tolmin: <http://www.tolmin.si>, zainteresirani ponudniki pa jo lahko vsak delovni dan od 22. do 29. junija 2020 med 8.00 in 15.00 uro prevzamejo tudi na sedežu Zavoda KŠM Tolmin, Dijaška ulica 12 C, Tolmin (prizidek športne dvorane).

Razpisna dokumentacija je brezplačna.

Dodatne informacije in pojasnila v zvezi z javnim pozivom lahko zainteresirani dobijo pri Branku Veliščku, na mobilni telefonski številki 041 695 675 vsak delovni dan od 8.00 do 18.00 ure, ali na elektronskem naslovu direktor@ksm.si

Vsi stroški, vezani na pripravo ponudbe, bremenijo ponudnika.

1. **OBJAVA:**

Ta javni poziv za zbiranje ponudb se objavi na spletni strani Zavoda KŠM Tolmin: <http://www.ksm.si> in Občine Tolmin: <http://www.tolmin.si>.

Tolmin, 19. junija 2020

**Branko Velišček,**

 **direktor**

1. **PRILOGE**

**PRIJAVNI OBRAZEC**

1. **PODATKI O PONUDNIKU**

Naziv ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sedež ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zakoniti zastopnik ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktna oseba ponudnika (ime in priimek, telefonska številka in naslov elektronske pošte):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**II. PREDMET PONUDBE**

Zgoraj navedeni ponudnik podajam svojo prijavo na Javni poziv za zbiranje ponudb za oddajo zemljišča ob sotočju rek Tolminke in Soče v začasno uporabo za namen izvajanja gostinske dejavnosti, dne 19. junija 2020 objavljen na spletni strani Zavoda KŠM Tolmin in Občine Tolmin.

Datum: \_\_\_\_\_\_\_\_\_\_\_\_\_\_\_\_ Žig: Podpis zakonitega zastopnika:

Kraj: \_\_\_\_\_\_\_\_\_\_\_\_\_\_\_\_\_\_\_\_

**IZJAVA O PONUJENI VIŠINI PLAČILA ZA UPORABO**

**ZEMLJIŠČA NA SOTOČJU**

Naziv in sedež ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podpisani ponudnik za začasno uporabo zemljišča ob sotočju rek Tolminke in Soče z namenom opravljanja gostinske dejavnosti, ki je predmet Javnega poziva za zbiranje ponudb za oddajo zemljišča ob sotočju rek Tolminke in Soče v začasno uporabo za namen izvajanja gostinske dejavnosti, dne 19. junija 2020 objavljenega na spletni strani Zavoda KŠM Tolmin in Občine Tolmin, ponujam plačilo za uporabo zemljišča na Sotočju v višini**

**\_\_\_\_\_\_\_\_\_\_\_\_\_\_\_\_ EUR na mesec.**

\* Ponujena višina plačila za uporabo zemljišča ne sme biti nižja od izhodiščne višine, tj. 150,00 EUR na mesec.

Datum: \_\_\_\_\_\_\_\_\_\_\_\_\_\_\_\_ Žig: Podpis zakonitega zastopnika:

Kraj: \_\_\_\_\_\_\_\_\_\_\_\_\_\_\_\_\_\_\_\_

**IZJAVA O IZPOLNJEVANJU IN SPREJEMANJU POGOJEV**

**JAVNEGA ZBIRANJA PONUDB**

Naziv in sedež ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podpisani ponudnik pod kazensko in materialno odgovornostjo izjavljam, da:**

* **izpolnjujem in sprejemam vse pogoje iz Javnega poziva za zbiranje ponudb za oddajo zemljišča ob sotočju rek Tolminke in Soče v začasno uporabo za namen izvajanja gostinske dejavnosti, dne 19. junija 2020 objavljenega na spletni strani Zavoda KŠM Tolmin in Občine Tolmin, ter pogoje iz te razpisne dokumentacije;**
* **so vsi podatki, ki so podani v ponudbi in priloženi dokumentaciji, popolni, točni in verodostojni ter da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemam popolno odgovornost;**
* **da ostaja dana ponudba v veljavi do sklenitve pogodbe za uporabo zemljišča z najugodnejšim ponudnikom, oziroma najdalj do 31. julija 2020;**
* **imam kot svojo dejavnost registrirano dejavnost »začasni gostinski obrati« in najmanj eno od naslednjih dveh dejavnosti: »okrepčevalnice in podobni obrati« in/ali «slaščičarne in kavarne«;**
* **imam poravnane vse obveznosti do Zavoda KŠM Tolmin;**
* **nisem v postopku prisilne poravnave, stečaja ali likvidacije;**
* **imam poravnane vse davke, prispevke in druge obvezne dajatve.**

Datum: \_\_\_\_\_\_\_\_\_\_\_\_\_\_\_\_ Žig: Podpis zakonitega zastopnika:

Kraj: \_\_\_\_\_\_\_\_\_\_\_\_\_\_\_\_\_\_\_\_